AlexejDobrolubov/national_council_slovak_2010 huggingface dataset:
40. schôdza NR SR - 4.deň - A. dopoludnia
Dátum: 2021-09-22
Poslanec: Kuffa, Štefan (-)
Druh vystúpenia: Vystúpenie s faktickou poznámkou

96. No, ja si tak dovolím doplniť pápeža. Viete, mnohí ľudia sa dívajú na Svätého Otca ako neomylného človeka úplne vo všetkom. To je omyl. Ja som praktizujúci katolík a ja vám to vysvetlím. Ak pápež hovorí ex katedra v otázkach viery a mravov, tak jeho výroky sú neomylné. Ale keď hovorí k vakcináciám a podobným témam, ja neviem, k životnému prostrediu alebo k iným témam, my ako aj praktizujúci katolíci máme právo aj na kritický názor. A my môžme a máme aj právo aj nesúhlasiť ako v týchto veciach. A máš právo aj súhlasiť, samozrejme, ale máš tu rovnaké právo aj nesúhlasiť. A v otázkach viery a mravov tuná v podstate nikto nespochybňuje pápeža a jeho primát. Ja len chcem sa zastať zase biskupov, tak ako to zaznelo v rámci ako tej rozpravy a možno operovať tým, že cirkev aká bola ustráchaná v čase pandémie, ako sa zľakla a proste sa kdesi stiahla. Áno, bolo to, žiaľ, vidieť, že tie kostoly, málo sme bojovali proti tomu, aby zostali otvorené, aby tie sväté omše mohli byť, sme nemali veľkonočné sviatky, liturgia sa neslávila, my sme nemali vianočné sviatky, hej, veľké sviatky ako v roku, čo bolo úplne strašné. Ale zase na druhej strane si uvedomiť a povedať, že čo je definícia cirkvi alebo čo je cirkev. Je to božsko-ľudská ustanovizňa. A členom cirkvi som aj ja ako laik. To si aj ty a to je ktokoľvek. To sme my všetci. Viete, aby sa to nezvrhovalo, že cirkev, to sú len biskupi a kňazi, ale to sme aj my veriaci ľud. A ja nemal som taký pocit, že by som stiahol ten chvost a nebojoval za tieto práva, aby tie kostoly boli otvorené. Vždy, keď bola príležitosť, som sa ozval. Nestihnem to dopovedať, lebo to je poznámka krátka. Ďakujem.
40. schôdza NR SR - 4.deň - A. dopoludnia
Dátum: 2021-09-22
Poslanec: Kuffa, Štefan (-)
Druh vystúpenia: Vystúpenie s faktickou poznámkou

82. Ďakujem za slovo. Ono to financovanie cirkvi porovnávať so športovými klubmi, nemyslím si, že je to celkom vhodné. Čo sa veľakrát aj dialo aj teraz v čase pandémie a to boli tie prvé vlny a lockdowny, ktoré tuná ako boli, tak veľmi často, a práve to porovnávali takí ľudia, ktorí s cirkvou nemajú ani nič spoločné, a porovnávali cirkev a veľakrát a často práve katolícku cirkev a bola napádaná a rôznym útokom vystavovaná, nejakým reštauráciám alebo nejakým krčmám. Či teda kostol je na tej istej úrovni, ako je nejaká krčma alebo podobne. To, čo sa tu dialo ako v minulej dobe, to, musím povedať, to predčilo všetky minulé časy aj vysoko prekročilo aj hranice aj komunistov, aj komunizmu, lebo ani za komunizmu nebolo, neboli zavreté kostoly úplne, tak ako bolo to v čase pandémie. My ako slovenská krajina hlásiaca sa, že sme kresťanský národ, uvidíme, čo povie posledné sčítanie ľudu, sú nejaké hlášky, ktoré hovoria o tom, že sa prihlásilo iba 40, dokonca 36 % ľudí ku kresťanstvu, čo by bol prepadák teda riadny, ale my hlásajúci sa ale ako Slováci ku kresťanským koreňom, prosím vás pekne, a my sme mali zatvorené kostoly? Susedné Česko, keď sa pozreme na nich ako vedľa, Češi, ktorí sú vyhlásení za najateistickejšiu krajinu na svete, určite v Európe, tak Češi boli tí, ktorí mali sväté omše stále. Aj keď síce s obmedzeniami, ale stále ich mali. Ale my sme drzo zavreli kostoly. Zoberme si pred rokom, čo tu bolo, a to sa blíži tento Sviatok všetkých svätých, my sme pokutovali policajtmi ľudí, ktorí išli sa modliť na hroby, my sme ich nepustili v exteriéri, aby mohli sa pomodliť, ku hrobom svojich blíz... (Prerušenie vystúpenia časomerom.)
40. schôdza NR SR - 4.deň - A. dopoludnia
Dátum: 2021-09-22
Poslanec: Kuffa, Štefan (-)
Druh vystúpenia: Vystúpenie s faktickou poznámkou

54. Na úvod hneď poviem, že o nikom by som si nedovolil povedať, že zhorí v pekle. Naozaj úplne o nikom. To, oháňať sa tuná pánom Bohom a pritom čosi také tvrdiť, tak nerobiť sa bohorovným. Ale tak ako je dnes rozdelená táto spoločnosť, myslím si, že v minulosti nikdy sa to ešte nestalo a zvlášť kvôli očkovaniu. Pozrite sa, ja vám to poviem takto osobne. Nikdy som sa nesmial z tých, ktorí sa zaočkovať dali, ani sa im neposmievam, ani nemám nejaké pripomienky, ale ani z tých, ktorí sa zaočkovať nedali. Veď tuto zaznelo, že sú ľudia, ktorí majú veľmi vážne dôvody na to, aby zaočkovaní neboli, a majú aj zdravotné dôvody. Navyše pýtajte sa lekárov a odborníkov, ktorí vám na to jasne odpovedia. Ten, ktorý prekonal COVID-19, vytvoria sa mu protilátky. Čím ťažší priebeh máš, tým vyššie protilátky sa ti vytvoria. V zásade je to tak. Nemusí to byť tak, rovnako ako keď je pravidlo to iné. Rovnako dnes už máme skúsenosti takmer po roku alebo dvoch rokov tej COVID propagandy a COVID strašiaka, že aj zaočkovaní ľudia nie sú plne chránení pred týmto ochorením. Vidíme, že mnohí ľudia na COVID-19 napriek tomu, že zaočkovaní boli, aj ochoreli, ale mnohí ľudia mali vážne zdravotné komplikácie. Teraz robiť z tých druhých ľudí, ktorí sa nedajú zaočkovať, že sú nezodpovední? No ja vám poviem takou protiotázkou. Ako je zodpovedný otec rodiny alebo matka rodiny, ktorá sa dá zaočkovať a následne nato zomrie? To je zodpovedný človek? Za svoju rodinu, za svoju manželku, za svojho manžela, za svoje deti, ktoré tuná zostávajú? A v dôsledku očkovania takýto pacient zomrie. Je to veľmi ťažká téma a ju tu... (Prerušenie vystúpenia časomerom.)
40. schôdza NR SR - 2.deň - A. dopoludnia
Dátum: 2021-09-17
Poslanec: Kuffa, Štefan (-)
Druh vystúpenia: Vystúpenie s faktickou poznámkou

68. Priatelia, ak chcete vidieť, ako žije turizmus v symbióze vzájomnej s poľnohospodárstvom, s chovom dobytka, nech sa páči, sú tu susedné európske krajiny, to je Rakúsko, hneď tu máme v susedstve, ale takým veľkým príkladom je práve Švajčiarsko. Tam keď idete v Alpách, ste na vysokohorskej túre, ten dobytok vás sprevádza až do výšok takmer 3 000 m nad morom, 2 700, 2 800 m v nadmorskej výške pasie sa dobytok. Tuná hneď by hulákali títo tzv. ochranári, že jak si chránime, chráňme si prírodu. No a keď sme už spomínali toho pána Sulíka, viete, on má takúto predstavu, hej, toho nemeckého investora tuná a takto likvidovať tie naše lesy a zahmlievať to, aký to je obrovský investor, lebo tu prišiel. Ale na druhej strane my tu plačeme nad tým vidiekom, koho bude ničiť ten nemecký investor, ktorý tuná milión kubíkov dreva bude vyvážať zo Slovenskej republiky? Slovenský vidiek. A to sú tie malé píly, ktoré ešte ako-tak fungujú a drevospracujúci podnikatelia, ktorí sú na miestnych úrovniach, ešte aj tých zlikvidujeme. Nehovoriac o tých lesoch a tých nezmyselných bezzásahových územiach, ktoré tu chcete dať, 160-tisíc ha bezzásahových, to nebude sivá, sivá tá naša krajina, ale to naozaj zostane púšť a nie polopúšť, lebo všetko nám padne, zostaneme závislí ešte aj na dreve. Ale pán Sulík má predstavu takú, že tuná takú bublinu pustí, lebo to on ide budovať priemyselné parky, tu som videl, jak ste, kolegovia, hlasovali, ale že nám zabetónuje tými nezmyselnými priemyselnými parkmi polovicu Slovenskej republiky, to je čo za bláznovstvo? My si, vy si myslíte, že dneska zahraniční investori prídu tam, kde im zabetónujete tie plochy, že tam prídu investovať? To je omyl.
40. schôdza NR SR - 2.deň - A. dopoludnia
Dátum: 2021-09-17
Poslanec: Kuffa, Štefan (-)
Druh vystúpenia: Vystúpenie s faktickou poznámkou

54. Pán kolega, vo svojom vystúpení ste tu spomínal pôdu na Slovensku, ktorá je v dezolátnom stave a je sivá, vyprahnutá, čo všetko ako hrozí. V tej spojitosti si spomínal aj druhý ukazovateľ, a to hovädzí dobytok, ktorý produkuje 15 % plynov. To je ten negatívny postoj, ktorý vidia tí ekologisti v tomto pohľade, ale ja chcem poukázať aj na ten pozitívny vzťah dobytka k životnému prostrediu a k pôde samotnej ako takej. Ty si to spomenul v tom príspevku, že produkujú aj ten maštaľný hnoj. Ale hovädzí dobytok, najmä ten plní vodozádržné opatrenia. To tu nebolo spomenuté ako v tejto rozprave, ja to len tak dopĺňam, a má veľkú ako funkciu. Ja som z prostredia tatranského a podtatranského, zadné, predné meďodoly, tam sa pásol hovädzí dobytok, ovce sa tam pásli. Dneska je to národný park. A teraz tuná bojujeme, tu jedna strana, že zachovajme si národné parky, druhá strana zase hovorí, že takisto my to chceme, ale my nemôžeme ísť, pán kolega, cestou takou, že máme vyprahnutú slovenskú zem. Nám hrozí to, pán predseda, že nám, my zničíme si lesy na Slovensku, to je tá bezzásahovosť. Na minulej schôdzi ste tuná predkladali ten návrh zákona na bezzásahovosť národných parkov, však to je zničujúce a devastujúce. To nie je, že ľudia utekajú, pán kolega, z vidieku. My tých ľudí z vidieku vyháňame. Veď tu príde 6,5-tisíc ľudí o prácu. Kde pôjdu robiť? Do Rakúska. My v Rakúsku obdivujeme tie veci. Na záver nestihnem, ale v tom Rakúsku vo Schwarzi, keď som bol, v štvorhviezdičkovom hoteli, a zacítil som, že kdesi po blízku sú chovatelia. Nádherný kravín vyzdobený kvetmi, to je len ukážka, kde sa treba pozrieť do... (Prerušenie vystúpenia časomerom.)
35. schôdza NR SR - 2.deň - B. popoludní 2
Dátum: 2021-07-24
Poslanec: Kuffa, Štefan (-)
Druh vystúpenia: Vystúpenie s faktickou poznámkou

229. PPA-čka, Poľnohospodárska platobná agentúra nielen má veľmi zlé meno, ale katastrofálne. A z 1,5 roka na ministerstve pôdohospodárstva sa urobilo veľmi pramálo, skoro nič. Poľnohospodári a hlavne tí malí a strední poľnohospodári sú kdesi na chvoste. Konečne možno nejaké tie projekty, ktoré boli schválené, všetky sú zaseknuté. Budeme sa tu vyhovárať na nejakú kauzu Dobytkár. To už malo všetko byť vybavené a vyplácať ako tieto projekty týmto farmárom. Toto je na Slovensku likvidačné, likvidačné to je. Ale ja si nemyslím (povedané so smiechom), že tu sa čosi zmení aj tuná cez tento návrh zákona, jaká kozmetická úprava. Však príkladom je toho, že takýto návrh zákona, ako to riešiť a preniesť ako kompetencie z ministerstva pôdohospodárstva na Poľnohospodársku platovú agentúru, predkladá minister zdravotníctva? Tak toto už jedna úroveň, toto je vaša vizitka, vašej vlády. Však to je jedna obrovská katastrofa! To je taká obrovská hanba, toto, čo tu vy tu predvádzate. Minister a štátny tajomník, obidvaja sedia tuná v lavici prikutí. Však tu mali vystúpiť, však nech sa páči, nech ešte vystúpia v rámci tejto rozpravy. Čo sa zrobilo tuná za rok a pol pre poľnohospodárov? To je likvidačné. Tisíc kamiónov denne tuná my dovážame. My nie sme sebestační v potravinách, možno sme už kdesi na úrovni 34 %, ak vôbec tam sme. Za tri dni nás zachváti taký hlad, keby sa nedoviezli tie kamióny, však tí ľudia by vás hnali vidlami. Prosím vás pekne, čo to vy tu rozprávate, že aké zmeny budú tuná? Nedá sa tomu veriť, už len dôkazom je toho to, že vy nás máte asi v takej úcte, že minister zdravotníctva, ktorý tuná predkladá očkovací zákon, predkladá tuná odrazu návrh zákona, ktorý sa týka poľnohospodárstva a poľnohospodárskej agentúry. Tá je úplne otrasná, úplne totálne otrasná.
35. schôdza NR SR - 2.deň - B. popoludní 2
Dátum: 2021-07-24
Poslanec: Kuffa, Štefan (-)
Druh vystúpenia: Vystúpenie s faktickou poznámkou

181. Ľudia pred Národnou radou vytrvalo čakajú, ako dopadne hlavne hlasovanie. Ani tá rozprava neni taká dôležitá, ale to hlasovanie, ktoré bude nasledovať po tejto rozprave. A naozaj s veľkým napätím očakávajú a dávajú aj také, vkladajú nádeje, že tento zákon nakoniec Národná rada zavrhne. To, že v rámci testovacej a očkovacej kampane sme minuli toľké milióny, je to hrubá nezodpovednosť tejto vlády. Hrubá nezodpovednosť tejto vlády. A označovať nezaočkovaných ľudí, označovať ich za nezodpovedných, to je zase urážajúce a dehonestujúce pre tých ľudí, ktorí majú aj dôvody alebo aj obavy zaočkovať sa, a my ich takto nasilu ideme nútiť, aby sa všetci ľudia zaočkovali. Tie nešťastné rúška, stali sa z nás obyčajní handrári. To si môžte pozrieť od Viktorka Uga... Huga Bedári, film, hej, tam boli takí tí handrári. Tak takí handrári sú aj v rámci celého sveta. teraz sú, je aj taký svetoznámy román, ale je aj to sfilmované. Tuná plné reči, plné drísty tuná, jakí sme my environmentálni ochrancovia, ale však tie rúška plávajú v potokoch, po uliciach sa povaľujú, všade sú tie handry. Všade. Úplne všade. Tu ešte aj okolo Národnej rady sa tuná povaľujú tieto rúška. A tak ako si to povedal, pán kolega, Ústavný súd úplne ignoruje ľudské práva na Slovensku. Sú im úplne ukradnuté. Ako keby sa to našich ľudí vôbec tuná ani netýkalo. To ako keby sme ten Ústavný súd vôbec ani nemali. Je pravdou to, že táto vláda má sústavnú potrebu bojovať stále proti niekomu. A keď už nemajú toho nepriateľa, tak oni si vystačia aj sami a vlastnými zbraňami sa skladajú, bojujú sami proti sebe.
35. schôdza NR SR - 2.deň - A. dopoludnia
Dátum: 2021-07-24
Poslanec: Kuffa, Štefan (-)
Druh vystúpenia: Vystúpenie s faktickou poznámkou

186. Na prvého kolegu, ktorý tuná takú poznámku ako mal. Prosím ťa pekne, ty si taký chudák a ja som ti to už povedal. Prepáč mi to, že ti to tak hovorím. Ale ty si taký presvedčený ateista, že ty si to musíš napísať a čítať, jak taký tĺk. Prepáč. Ale ty, že si ateista, ty si to ešte aj napísať musíš. Ty ani nevieš o tom, že si ateista. Toľko, som to myslel tak, že si to musíš napísať, ale nemyslím to ako osobne, lebo ťa nechcem ako takto urážať, ale to je primitivizmus hrubého zrna. Ale to, čo tuná ako zaznelo, prosím vás pekne, tuná vy tu hovoríte, že tu ktosi spochybňuje tituly pred menom, za menom. To tie vaše písmenká tuná ktosi spochybňuje. Máme tu plný parlament, respektíve plnú vládu plagiátorov. Šéf ministerstva školstva, prosím vás pekne, plagiátor na čele. Ako on môže byť vzorom pre našich študentov? A celá SaS-ka, prosím vás pekne, vy ste, vy nemáte aké tituly, vymyslené tituly. To sú len písmenká, ktoré vy máte. A to je úroveň. My o tom hovoríme. My týchto ľudí spochybňujeme. My nespochybňujeme tuná skutočných odborníkov, ktorí sú odborníci. Ja napríklad môžem takto aj verejne povedať, profesora Krčméryho ja si vysoko vážim. Aj keď sa v tejto pandémii tuná zmýlil a veľmi sa pomýlil, ale beriem ho ako odborníka na tropické choroby a robí to dlhodobo. Mnohé roky to robí, tak ja si profesora Krčméryho vysoko, vysoko vážim, nielen jeho, ale aj jeho strýka, ktorý bol dermatológom a trpel za vlády ešte komunizmu. Ty o tom nevieš nič, ty sa darmo tuná škeríš, ty ani nevieš, o kom rozprávam. Tak jak tvoja kolegyňa nevie, kto je Pierre Teilhard de Chardin, nevie ani len prečítať to meno. No darmo sa tu budeš škeriť. Škeríš sa zo svojej hlúposti, pretože ty nemáš ten titul, ale ty máš len nejaké písmenká, ani ktorým nerozumieš, ktoré máš pred menom a za menom. Prosím vás pekne, toto je vaša úroveň vzdelanostnej úrovne na Slovensku. Veľmi nádherný príklad, SaS, si dávate.
40. schôdza NR SR - 12.deň - B. popoludní
Dátum: 2021-10-06
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

196. V krátkosti vyjadrím sa aj k tomu dôležitému záujmu, aj k tomu stanovisku nálezu Ústavného súdu Slovenskej republiky 540/2012, aj k týmto viacerým veciam, keď chcete na konci, môžme si to rozobrať aj zľava, aj sprava. Viem, že je ten paragraf kritizovaný, teda bol kritizovaný v minulosti, a počkám si na nejaké argumenty a vyjadrím sa na konci.
40. schôdza NR SR - 6.deň - A. dopoludnia
Dátum: 2021-09-24
Poslanec: Kyselica, Lukáš (OĽANO)
Druh vystúpenia: Vystúpenie

152. Pán predsedajúci, vážené pani poslankyne, páni poslanci, všetci prítomní, v súlade so zákonom o rokovacom poriadku som bol určený predsedom výboru za spravodajcu k uvedenému návrhu zákona, tlač 664. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií SR. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Prosím, pán predsedajúci, otvorte rozpravu.
40. schôdza NR SR - 3.deň - B. popoludní
Dátum: 2021-09-21
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

87. Pán Takáč, kvitujem váš návrh, takisto aj my sme, teda Romana Tabák ma oslovila, že či by sme nedali takýto istý návrh. Vychádzal vlastne z tej českej úpravy. Neviem, mám dve minúty, tak nebudem mať moc času, ale máme tam stanovisko z ministerstva vnútra, ktoré sme chceli ďalej rozoberať a hľadať nejaké riešenia. No, ako v krátkosti len poviem, ak je niektorý údaj v zákone uvedený presne merateľnou fyzikálnou veličinou, je tiež potrebné ju zo strany Policajného zboru aj kontrolovať a dodržiavať a dokazovať. Služba Dopravnej polície nemá vedomosť o žiadnom technickom zariadení, ktoré by vedelo požadovaným spôsobom zadokumentovať a zákonným spôsobom dokazovať, že došlo k porušeniu príslušného ustanovenia zákona. Exaktné stanovenie dostatočného bočného odstupu má nepriamy súvis aj s dokazovaním vzniku dopravnej nehody zapríčinenej jeho nedodržiavaním, ak vodič motorového vozidla bude tvrdiť, že on požadoval, minimálny odstup 1,5 metra dodržal. K tomu sú tam rozvinuté, jak to je v iných krajinách. A napríklad v najvyspelejších štátoch z hľadiska cyklodopravy - Holandsko, Dánsko - takúto úpravu nemajú a rozvoj cyklodopravy riešia dopravnou infraštruktúrou a nespornou exaktnou úpravou bočného odstupu. Takže my sme tiež nad tým uvažovali. Len naozaj problém je to, dodržiavať to. Treba hľadať riešenia. Naozaj ako zámysel je to dobrý, jasné, ochrana cyklistov, to je to najpodstatnejšie na cestách. Ďakujem.
35. schôdza NR SR - 1.deň - B. popoludní
Dátum: 2021-07-23
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

49. Pán Fico, ja som to hovoril aj pani ministerke a hovorím to aj vám. To, čo ste hovorili, že sú tu rôzne sťažnosti na podmienky vo väzbe, že tam je 42 stupňov a tak ďalej a tak ďalej. Ja som sa rozprával o tom s ministerkou, ale s hocikým, ja to poviem na rovinu, toto sa týka úplne iného zákona o výkone väzby. Reforma väzenstva sa musí spraviť. Len tam treba naliať toľko peňazí a to boli roky predtým tieto oblasti zanedbávané, to nejde len tak šmahom prsta. Ja som tiež za, pokiaľ je niekto obvinený, tak je nevinný. Tak určite musí mať lepšie práva ako, aj vo výkone väzby ako ten odsúdený. Takže nech je tam fakt za dobrých podmienok, ale, bohužiaľ, nejde to, nejde to. Ja som za.
35. schôdza NR SR - 1.deň - B. popoludní
Dátum: 2021-07-23
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

39. Pán Susko, ja by som chcel poznamenať k tomu prvému pozmeňováku, ktorý chcete dávať, že vypustiť zo sedemdesiatjednotky, že tento skutok spáchal obvinený a z jeho konania a ďalších konkrétnych skutočností, vypustiť túto časť vety, že ďalší z konkrétnych skutočností. Podľa mňa sú to spojené nádoby a nejde to dokopy, lebo to konanie obvineného môže byť aj nekonanie napríklad, lebo samotná väzba má fakultatívnu povahu, že, čo znamená, že aj pri existenciách dôvodov väzby osoba ešte nemusí byť vzatá do väzby. A tie zákonné podmienky na vzatie obvineného do väzby sú existencia skutku, teda objektivizovaná skutočnosťami zistenými v trestnom konaní, existencia zákonných znakov, existencia dôvodov na podozrenie, že skutok spáchal tento obvinený, a existencia konania obvineného alebo iných konkrétnych skutočností, z ktorých vyplýva tá dôvodná, tá reálna obava z následkov alebo viac následkov uvedených pod tými písmenami a), b), c). Napríklad začne si vybavovať pas, to nie je ešte protiprávne konanie, ale už sa pripravuje trebárs na útek, alebo splnomocní advokáta na prepis majetku na blízke osoby, to je bežný legálny akt, ale pokiaľ vie, že mu hrozí prepadnutie majetku, tak napríklad už sa pripravuje, alebo si pri rodinnom dome začne kopať tunel, alebo dá pokyn voľakomu, aby kopal ten tunel. To sú také všetky dôvody, ktoré jednoducho tam musia byť. To sú spojené nádoby.
32. schôdza NR SR - 7.deň - A. dopoludnia
Dátum: 2021-06-29
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

48. Ďakujem. Plne rešpektujem debatu, ktorá tu, ktorá sa tu vedie, však vrátim sa k tomu legislatívnemu zámeru. Vlastne máte, chcete zavádzať novú skutkovú podstatu trestného činu, ktorá znie: "Kto iného pod hrozbou akýchkoľvek sankcií alebo obmedzenia jeho základných ľudských práv a slobôd núti, aby sa podrobil nepovinnému očkovaniu..." bla, bla, bla. Podľa mňa ide o špeciálnu skutkovú podstatu voči trestnému činu vydierania. Keď si pozriete vydieranie, tak tam je tiež, kto iného násilím, hrozbou násilia, alebo hrozbou inej ťažkej ujmy núti, aby niečo konal, opomenul alebo trpel. A keď si pozrieme výklad, čo je to hrozba inej ťažkej ujmy, tak tá môže spočívať v hrozbe, že sa spôsobí majetková ujma, závažná ujma na dobrej povesti, rozvrat manželstva a podobne, teda aj strata zamestnania, si myslím, že pod to patrí, hrozba inej ťažkej ujmy. Preto si myslím, že ten paragraf je nadbytočný a že už terajší Trestný zákon postihuje takéto konanie.
32. schôdza NR SR - 5.deň - A. dopoludnia
Dátum: 2021-06-24
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

102. Ja budem na pána Richtera. Čo sa týka toho nálezu Ústavného súdu č. 540/2012, tak máme urobenú analýzu aj konkrétne priamo k tomuto zákonu, tak vzhľadom na tú dvojminútovku to nestíham teraz vysvetliť, takže na konci sa k tomu vyjadrím. Ja tiež v prvom rade by som poblahoželal všetkým Jánom, takisto aj tým, čo majú narodeniny, pani Garstková. Čo sa týka toho nástroja, ktorý je teraz v zákone. Áno, ten nástroj na odvolanie trvá vyše roka, minimálne. To sú služobné hodnotenia, prehodnotí niekoho ako nevyhovujúceho. A pokiaľ bol niekto politicky dosadený, tak, samozrejme, že mal hodnotenia AAA, a zrazu takému zamestnancovi dať úplne negatívne hodnotenie, tak to hneď vyvolá diskusiu a povedia, no zrazu si bol najlepší, mal si áčka a zrazu si teraz najhorší a idú ťa vyhodiť. Tak niekde je asi problém. A povedia, každý povie, že to je politická motivácia a tak ďalej a tak ďalej, takže ani tento nástroj nie je dobrý. Práve preto hovorím, tak jak aj pán Faič hovorí, spravme do budúcna nejakú komplexnú novi... novelu alebo poďme sa o tom pobaviť, že čo je politická zodpovednosť, že keď máte politickú zodpovednosť za niečo, vládnuť, a poďme oddeliť potom politické nominácie a odborné. Tak jak pán Richter hovoril, áno, ten riaditeľ kdesi na úrade práce má nejakých tých 800 eur, jak hovoríte, brutto alebo ten vedúci odboru. Pod ním, čo sú tí zamestnanci, majú možná 700. Takže tam tí ľudia sa nebudú hlásiť, maximálne do tých vnútorných výberových konaní priamo tí zamestnanci, ktorí tam robia 20 rokov, a z tých sa v prvom rade bude vyberať, lebo naozaj kto je odborník, tak radšej zobere súkromnú sféru a tam ide robiť možno aj za troj... (Prerušenie vystúpenia časomerom.)